# name
Avaluació formativa continua de l’assignatura Dissenys de Recerca. Reducció de l'efecte de l’ansietat a les matemàtiques sobre el rendiment acadèmic

# metadata.dc.description.abstract[].value
L’objectiu d’aquest projecte va ser implementar i avaluar un nou sistema d’avaluació 
formativa continua a l’assignatura Dissenys de Recerca, assignatura obligatòria del grau de 
Psicologia. Amb aquest sistema els estudiants realitzaven una sèrie de proves al llarg del 
semestre de les quals rebien feedback amb l’objectiu de que corregissin els seus errors i 
aprenguessin d’ells. Esperàvem que aquest sistema fos especialment útil per aquells estudiants  
amb un elevat nivell d’ansietat a les matemàtiques, els quals tenen més problemes per superar 
l’assignatura. Un total de 166 estudiants van participar en aquest estudi durant el curs 2012
2013. Per tal d’avaluar l’impacte del sistema disposàvem de tres evidències d’avaluació dels 
aprenentatges dels estudiants, les seves respostes a un qüestionari per tal de conèixer la seva 
opinió sobre el nou sistema i el seu nivell d’ansietat a les matemàtiques. Els resultats van 
mostrar una correlació positiva entre l’assistència a les classes de feedback i les notes dels 
estudiants. La correlació entre l’ansietat a les matemàtiques i el rendiment a l’assignatura no 
va ser significativa. Aquesta absència de relació suggereix que el fet de donar feedback dels 
errors als estudiants podria haver contribuït a reduir l’impacte negatiu de l’ansietat 
matemàtica en el rendiment dels estudiants.

# metadata.dc.description.sponsorship[].value
Universitat de Barcelona - 2012PID-UB/092 i GIDCUB-13/099

# metadata.dc.rights[].value
cc by-nc-nd (c) Núñez-Peña, María Isabel et al., 2019

# metadata.dc.title[].value
Avaluació formativa continua de l’assignatura Dissenys de Recerca. Reducció de l'efecte de l’ansietat a les matemàtiques sobre el rendiment acadèmic